Vee-Jay Records

Vee-Jay RecordsNavnet skrives også Vee Jay uten bindestrek, både i kildene og på selskapets plateetiketter. var et plateselskap i USA som på 1950- og 1960-tallet som spesialiserte seg på utgivelser av blues, jazz, gospel, rhythm and blues og rock and roll. Det blei grunnlagt i 1953 av ekteparet Vivian Carter og James C. Bracken, og navnet er den engelskspråklige uttalen av forbokstavene V og J.Pruter, side 24.Callahan, side 1.

Blant musikerne de utgav, var bluessangerne Jimmy Reed og John Lee HookerPruter, side 26., sanggruppene The ImpressionsPruter, side 30 ff., The Spaniels, The Dells og El Dorados og soul-musikerne Jerry ButlerPruter, side 33 ff., Gene ChandlerPruter, side 43., Dee ClarkPruter, side 27 ff. og Betty EverettPruter, side 36 ff.. Innenfor jazz hadde de plater med blant annet Wynton Kelly, Lee Morgan, Eddie Harris og Wayne Shorter.

Vee-Jay hadde en periode stor suksess hadde med rock i første halvdel av 1960-tallet, og da i hovedsak som plateselskapet til The Four Seasons og som USA-distributør for The Beatles. Det siste var en rettighet de fikk på lisens fra EMI, ettersom EMIs eget USA-selskap, Capitol Records, ikke ville distribuere gruppa.Pruter, side 27.  Til tross for dette fikk Vee-Jay økonomiske vansker en periode i 1963, noe som førte til at The Four Seasons gikk over til Philips Records og at Capitol overtok The Beatles.Callahan, side 3. I 1966 gikk firmaet konkurs.Pruter, side 42 ff.

Vee-Jay solgte også plater under merkenavnene Interphon, Oldies 33, Oldies 45, Tollie og Abner (opprinnelig Falcon) RecordsCallahan, side 2..

Etter konkursen blei deler av selskapets aktiva drevet videre av andre under navnet Vee-Jay International. I 1978 blei Vee-Jays 25-årsjubileum feira ved et større arrangement i Los Angeles.Callahan, Mike (1981): The Vee-Jay International Story, opprinnelig publisert i Goldmine mai 1981, i en oppdatert versjon på nettstedet Both Sides Now i 2006; besøkt 29. mars 2016.

Selskapet The Vee-Jay Limited Partnership har sia 1990-tallet nyutgitt en del av Vee-Jays materiale.Hoffmann, Frank W. (2005): Rhythm and Blues, Rap, and Hip-hop, Infobase Publishing, ISBN 9780816069804, side 271.Callahan, Mike (1981): The Vee-Jay Limited Partnership, publisert på nettstedet Both Sides Now i 2006; besøkt 29. mars 2016.

 Referanser 

 Callahan, Mike (1981): The Vee-Jay Story, opprinnelig publisert i Goldmine mai 1981, men lagt ut i oppdatert versjon på nettstedet Both Sides Now i 2006; Artikkelen finnes i fire html-dokumenter, her betegna som sider.
 Pruter, Robert (1992): Chicago Soul, University of Illinois Press, ISBN 9780252062599, kapittel om Vee-Jay Records.

 Eksterne lenker 
 Nettstedet til The Vee-Jay Limited Partnership
 Diskografi for Vee-Jay og tilslutta platemerker

Kategori:Plateselskaper fra USA
Kategori:1953 i USA